Cuneiform Tablet Kt o/k 28 (AKT 4 44)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-ma-lik ša-ma-a ú i-šar-ku-bi₄ um-ma a-šùr-e-mu-qí-ma a-na a-šùr-ma-lik qí-bi₄-ma 16 GÍN KÙ.BABBAR ší-im ṣú-ba-tí-im iš-tù ITU.5.KAM i li-bi₄-kà a-dí-ma um-ma a-ta-ma iš-tí pá-ni-e-ma ú-šé-ba-lá-ku-um a-ḫi a-ta i ša-am-ší ṭup-pì-i ta-ša-me-ú 16 GÍN KÙ.BABBAR a-na ša ki-ma i-a-tí šu-qú-ul-ma iš-tí pá-ni-e-ma lu-šé-bi-lu-ni-im a-na ša-ma-a ú i-šar-ku-bi₄ qí-bi₄-ma a-ḫu-a be-lu-a a-tù-nu i-iḫ-da-ma KÙ.BABBAR ša-áš-qí-la-ma <big_gap>-ma <big_gap>-té-ri ú <big_gap> KÙ.BABBAR <big_gap> a-šùr-ma-lik <big_gap>-a ú šu-a-tí ša-áš-qí-lá-ma šé-bi₄-lá-ni-im